Burjassot es vestirà de rosa, per la lluita contra el Càncer de mama, dimecres que ve
2025-07-24

El dia 19 d’octubre se celebra a tot el món el Dia Internacional contra el Càncer de mama i, des de la Junta Local contra el Càncer de Burjassot han volgut que tot el municipi conega aquesta data i puga ser solidari amb les dones que pateixen aquesta malaltia.

Així, un dia abans, el dimecres 18 d’octubre de 10 a 13:30 hores i en la porta de l’Ajuntament, l’entitat burjassotera situarà una taula petitòria per a recaptar fons per a la lluita contra aquesta malaltia. Una taula en la qual, a més de les ulleres de la campanya d’enguany, es podran adquirir també una divertides tasses de desdejuni, polseres commemoratives del dia i la loteria de Nadal de la Junta.

Com és tradicional, les voluntàries de la taula posaran el tradicional llaç rosa a totes les persones que s’acosten al punt d’informació, en solidaritat amb les afectades pel càncer de mama.